ΒΑΣΙΛΙΚΟ ΧΑΜΟΓΕΛΟ
Συγχρονισμός για την έκδοση NEXT: Catherine Lee
για το Korean Beauty's Victims (Κοινότητα Ελλήνων Υποτιτλιστών)
Είσαι ακόμη θυμωμένη;
Συγγνώμη. Δεν θα το ξανακάνω.
Ξέρεις τι έκανες λάθος;
Και βέβαια ξέρω. Λυπάμαι πολύ.
Για ποιο πράγμα λυπάσαι;
Για όλα.
Λυπάμαι για όλα, ό,τι κι αν είναι.
Ξέχνα το.
Θα ξανακάνεις τα ίδια λάθη.
Δεν σου έχω καμία εμπιστοσύνη.
Όχι, δεν θα το ξανακάνω.
Θα σου φέρομαι καλά.
Μόλις χαλαρώσω λίγο,
θα πάμε ταξίδι, σε δυο-τρεις βδομάδες.
Ήθελες να πας στο Γκανγκνούνγκ.
Όχι, στο Σόκτσο.
Ναι, στο Σόκτσο.
Ήθελες την πικάντικη σούπα με νουντλς.
Σούπα με ντάμπλινγκ.
Σωστά.
Έλα μαζί μου, εντάξει;
Πάμε κάπου ήσυχα. Έχω κάτι να σου πω.
-Τι είναι; -Θα τα πούμε εκεί.
Δεν μπορείς να μου πεις τώρα;
Γιατί;
Θα δω τα παιδιά απ' την ομάδα.
Είναι σημαντική περίσταση.
Άρα, δεν ήρθες
για να μου ζητήσεις συγγνώμη,
μα για να έχεις καθαρή συνείδηση πριν δεις τους φίλους σου.
Μην το λες έτσι.
Το πήγα πιο αργά για να σε περιμένω.
Προσπάθησα να δείξω κατανόηση, μιας και δεν είναι τέλειος.
Ήθελα να το παλέψω για το άτομο που επέλεξα.
Αλλά
είναι άσκοπο να νοιάζομαι για κάποιον που δεν με εκτιμά.
Δεν σου αξίζει.
Εντάξει.
Θα τους πω ότι θ' αργήσω, οπότε πάμε να φάμε κάτι.
Κάτι απλό, όπως γκιμπάπ;
Πάμε.
Τι συμβαίνει; Δεν θες γκιμπάπ;
Τελείωσε.
Με λυπάμαι πολύ για να συνεχίσω να σε βλέπω.
Έτσι ξαφνικά;
Όταν ο ένας πάει με τα νερά του άλλου,
ο άλλος καταστρέφεται.
Νομίζω ότι σε κατέστρεψα.
Ήρθα ως εδώ για σένα.
Δεν το πιστεύω ότι είσαι τόσο εγωίστρια.
Μια στιγμή.
Είναι όλοι εκεί;
Ναι, ξεκινήστε.
Όχι, τελείωσα σχεδόν. Θα φύγω σε λίγο.
Κάτι προέκυψε.
Κλείνω. Περίμενε.
Πάρτε ό,τι θέλετε. Θα πληρώσουμε όλοι μαζί.
Θα σε ξαναπάρω.
Σα-ρανγκ!
Περίμενε!
Αποκλείεται
να ζηλεύω
ή κάτι τέτοιο.
Εγώ;
Δεν το πιστεύω.
ΑΣΤΥΝΟΜΙΑ
Πετάξατε σκουπίδια.
Δίπλωμα, παρακαλώ.
Πετάξατε σκουπίδια.
Δίπλωμα, παρακαλώ.
Ορίστε.
Κύριε, πρέπει να το μαζέψετε αυτό.
Πετάξτε το, παρακαλώ.
Δεν το κάνουμε αυτό.
Συγγνώμη.
Για την κοπέλα σας ήταν;
Όχι.
Το πήρατε για δώρο, αλλά το πετάξατε.
Κάτι συνέβη.
Όχι, είπα.
Η κοπέλα σας πρέπει να είχε άλλον.
Καταλαβαίνουμε αμέσως όταν βλέπουμε μια κατάσταση.
Δεν είναι η πρώτη φορά.
Πρέπει να είναι όμορφη.
Ναι,
φυσικά.
Θα έλεγα ότι είναι
αρκετά όμορφη.
Χαμογελάει συχνά.
Είναι μέρος της δουλειάς της.
Είναι όμορφη και χαμογελάει πολύ;
Μια τέτοια γυναίκα θα σε κάνει ό,τι θέλει πριν το καταλάβεις.
Γι' αυτό, μην την πατάς. Σύνελθε.
Ξεκόλλα.
Δεν είναι τέτοια!
Ήδη σε κάνει ό,τι θέλει.
Όχι, ξέχνα το.
Δεν πειράζει.
Ορίστε. Μπορείς να φύγεις.
Τι θα πει αυτό;
Δώστε μου την κλήση.
Νιώθω άσχημα για σένα.
Σήμερα γλίτωσες λεφτά, οπότε, πάρε ένα ποτό και ξύπνα.
-Εντάξει; -Δεν είναι έτσι!
Γιατί είσαι τόσο συναισθηματικός;
Το ξέρω, γιατί το έχω ζήσει.
Ξέχνα το.
Ό,τι κι αν πω, δεν θα με ακούσεις.
Πήγαινε.
Άσ' τη να παίζει μαζί σου.
Θα το μετανιώσεις όταν πληγωθείς.
Τότε θα με θυμηθείς.
Φύγε.
Ρε φίλε.
Πήγαινε.
Φύγε!
Άκου τι θα σου πω, φίλε μου.
Πόσες σχέσεις είχες;
Με φίλους;
Με γυναίκες.
Είμαι πολυάσχολος.
Εντάξει.
Δεν ξέρεις από σχέσεις,
αλλά έχεις λεφτά.
Αυτό σε κάνει το τέλειο θήραμα, σωστά;
Κι αυτό που σε τρελαίνει περισσότερο
είναι ότι δεν ξέρεις καν πώς νιώθεις.
"Μ' αρέσει όντως; Ή απλώς με ιντριγκάρει;
Είμαι ερωτευμένος;"
Είναι μπέρδεμα.
Σωστά;
Και πώς θα το καταλάβω;
Και η δική μου γυναίκα ήταν όμορφη.
Το πρόσωπό της ήταν η εικόνα της αγάπης.
-Της αγάπης; -Μήπως, κατά τύχη,
ξέρεις αυτό το τραγούδι;
Τα μάτια, η μύτη, τα χείλη σου
Ο τρόπος που με χάιδεψες
Ακόμα και τα πιο μικρά αγγίγματα
Δεν θα την ξεχάσω ποτέ.
Πίστευα ότι θα πέθαινα εκατό φορές για εκείνη.
Έπρεπε να τη διεκδικήσω.
Έπρεπε να φωνάξω "Εγώ είμαι ο άντρας σου, όχι αυτός!"
Μετά από μια στιγμή δισταγμού,
αφού γύρισα την πλάτη…
Από βασανίζομαι.
Κουράγιο.
Θεέ μου.
Τι κάνω μπροστά σε έναν άγνωστο;
Αντίο!
Η κλήση δεν ολοκληρώθηκε. Θα συνδεθείτε…
ΠΕΝΓΚ
ΠΡΟΣΦΑΤΕΣ ΚΛΗΣΕΙΣ
ΓΙΑΓΙΑ
Γιαγιά.
Εννοείται ότι έφαγα βραδινό. Είναι αργά.
Εσύ;
Μπορώ να έρθω αύριο;
Ναι, έχω ρεπό.
Θέλω να φάω το φαγητό σου.
Φυσικά. Είναι το καλύτερο.
Ναι.
Είναι το αγαπημένο μου.
Θες να φας κάτι συγκεκριμένο;
Θα φέρω αύριο.
ΕΠΕΙΣΟΔΙΟ 4
ΒΡΑΣΤΟ ΓΚΟΥΚΜΠΑΠ
Νύφη μου.
Δύο μπουκάλια σότζου, παρακαλώ.
Αμέσως. Δύο μπουκάλια σότζου.
Θεέ μου.
Θα είναι ακόμα πιο γλυκά αφού τα φέρνει η νύφη μου.
Τελευταίος γύρος.
Να πάτε σπίτι για ύπνο.
Θα κοιμηθώ όσο θέλω όταν πεθάνω.
Άντε πάλι!
Μην πιείτε πολύ.
Νύφη μου, κι άλλο κίμτσι με ραπανάκια.
Ναι, κίμτσι με ραπανάκια!
Το φέρνει η γιαγιά.
Για ακούστε όλοι.
Γιατί λέτε την εγγονή μου
"νύφη μου";
Φώναξα την καλή μου νύφη.
Τι κάνει εδώ η κακιά γιαγιά;
Τέρμα οι βλακείες!
Εσείς οι δύο δεν έχετε καν γιους.
Μη σας ξαναπιάσω
να λέτε την εγγονή μου νύφη σας.
Κατανοητό;
Νύφη μου.
-Ένα μπουκάλι κρασί. -Γιατί…
Εντάξει, έρχεται η νύφη σου!
Θεέ μου.
Ορίστε.
Μήπως
σου συμβαίνει κάτι;
Τι εννοείς;
Ήρθα να σε δω.
Το φαγητό σου είναι το καλύτερο.
Αν ανησυχείς για μένα, να παντρευτείς σύντομα.
Η Ντα-ουλ έχει ήδη μεγάλο παιδί.
Πάντα αυτό λες.
Μόνο αυτό έχεις να μου πεις;
Παντρεύτηκε νωρίς. Κι η Πιονγκ-χουά είναι ελεύθερη.
Μην αρχίσω για την Πιονγκ-χουά.
Είναι ανυπόφορη.
Η σκέψη του γάμου δεν περνάει απ' το μυαλό σου,
επειδή είστε αυτοκόλλητες.
Διώξ' τη σύντομα.
Φεύγω πριν με πρήξεις κι άλλο.
Περίμενε.
Θα σου βάλω μερικά συνοδευτικά.
Δώσ' τα σ' εκείνον τον Γιου-ναμ.
Μη βάλεις.
Γιατί όχι;
Χωρίσαμε.
Μόλις τώρα.
Ωραία.
Χαίρομαι.
Το κάθαρμα.
Αυτός χάνει.
Δεν ξέρεις καν τον λόγο.
Ξέρω εσένα.
Σίγουρα αυτός φταίει.
Ξέχνα τα λεφτά.
Πρέπει να είσαι με κάποιον που είναι καλός μαζί σου.
Χαίρομαι που χωρίσατε.
Ναι.
Κι εγώ.
Επίσης,
στο μέλλον, όταν στεναχωριέσαι,
μην το κρατάς μέσα σου, απλώς μίλα.
Εντάξει;
Κάνε και σκηνή αν θες.
Αν θες να γίνεις κλαψιάρα, γίνε.
Και μπορείς να μου λες τα πάντα.
Εντάξει. Αυτό θα κάνω.
Τι ωραία.
Γιαγιά, είσαι η καλύτερη.
Θεούλη μου, κοριτσάκι μου.
Μπράβο.
Χαίρομαι που το έκανες.
Το LVIP lounge του ξενοδοχείου Φερστ Ρόαγιαλ μόλις ανέβηκε στην κορυφή,
ξεπερνώντας τη Βασιλική Γη του ξενοδοχείου Κινγκ!
Πρόεδρε Χαν, η επιθυμία σας πραγματοποιήθηκε.
Ήταν όνειρο ζωής να ξεπεράσετε το ξενοδοχείο Κινγκ.
Το lounge είναι μόνο. Μην το κάνετε θέμα.
Πάμε στοίχημα;
Αυτήν τη φορά ήταν μόνο το lounge,
μα θα μείνει εκεί;
Να βάλετε στοίχημα τα ξενοδοχεία σας.
Τα ξενοδοχεία μας δεν είναι το ίδιο.
Έμαθα ότι ξοδέψατε μια περιουσία για να γίνετε νούμερο ένα.
Θα αντέξετε;
Επένδυση λέγεται.
Νίκησα το Κινγκ μετά από χρόνια ζημιών
και βλέπω αλλιώς τις επιχειρήσεις.
Εντάξει. Προσπαθήστε να προλάβετε.
Εντάξει!
ΞΕΝΟΔΟΧΕΙΟ ΚΙΝΓΚ
Τι σημαίνουν τα έσοδα από το lounge στην ξενοδοχειακή διοίκηση;
Αφού η πελατεία είναι κυρίως VIP,
όσο περισσότερα τα έσοδα,
τόσο πιο εκλεπτυσμένο και κομψό είναι το ξενοδοχείο.
Γι' αυτό τα ανταγωνιστικά ξενοδοχεία συγκρίνουν τα έσοδα του lounge,
όχι τις συνολικές πωλήσεις.
Αφού το ήξερες αυτό,
γιατί βγήκε πρώτο το Φερστ Ρόαγιαλ;
Σας εμπιστεύτηκα και σας άφησα να δουλέψετε μαζί.
Και τι κάνατε;
Αύξησαν μόνο τα βραχυπρόθεσμα έσοδα
με υπερβολικές προωθήσεις…
Αυτές οι εφησυχαστικές σκέψεις οδηγούν άμεσα στον πάτο.
Αυτήν τη φορά είναι το lounge,
μα μπορεί να μην τελειώσει εκεί.
Συνεργαστείτε και κάντε ό,τι χρειαστεί
για να ξαναπάρετε την πρώτη θέση.
Ναι, μπαμπά.
Το ίδιο ισχύει και για την αεροπορική.
Ανεβείτε τόσο ψηλά, που το Φερστ Ρόαγιαλ δεν θα ονειρεύεται να μας ανταγωνιστεί.
Θα δω τι μπορείτε να κάνετε
και θα αποφασίσω αν θα γράψω όλο τον όμιλο
ή θα σας τα μοιράσω.
Κατανοητό;
Ναι.
Τι σχεδιάζεις;
Μας είπε να συμμαχήσουμε,
αλλά εσύ δεν έχεις δύναμη.
Ακόμα.
Ούτε και στο μέλλον.
Προσπάθησε να μην ασχοληθείς,
μην ανακατευτείς.
Θα το χειριστώ εγώ.
Ώστε έτσι πρέπει να νιώθεις.
Τι;
Όταν σε περιφρονούν.
Δεν είναι είδηση.
Νόμιζες ότι είσαι σπουδαίος;
Κάποιος είπε…
Όλοι οι άνθρωποι είναι ίδιοι.
Άρα, όλοι πρέπει να έχουν ίση μεταχείριση.
…ότι όλοι
πρέπει να λαμβάνουν ίση μεταχείριση.
Εσύ είσαι εξαίρεση.
Είσαι ένα τίποτα.
Το ξέρω.
Γι' αυτό, μη με φοβάσαι.
Ευχαριστώ για όλα.
Πάω πάνω, λοιπόν.
Όπως ξέρεις ήδη…
Όχι.
Δεν έχεις ιδέα πώς είναι η Βασιλική Γη.
Σίγουρα ο πρόεδρος σ' έβαλε εκεί, επειδή δεν έχει ιδέα.
Σύντομα θα σε διώξουν, μην κοπιάσεις πολύ.
Εντάξει.
Πάει καιρός, Σου-μι.
Γεια σας, κυρία Τζον.
Γεια.
Η κα Τσον Σα-ρανγκ;
Ναι.
Είμαι η διευθύντρια της Βασιλικής Γης.
Ήρθα να σας πάω εκεί.
Γεια σας, με λένε Τσον Σα-ρανγκ.
Χαίρω πολύ.
Να πηγαίνουμε.
Κυρία Τζον.
Πήγε σε διετές κολέγιο.
Εντάξει.
Πάμε πάνω.
Θα σε ξεναγήσω.
Οι περισσότεροι πελάτες είναι πρόεδροι
κι ανήκουν στους 30 καλύτερους στον επιχειρηματικό κόσμο.
Ένας VVVIP πελάτης συχνά ξοδεύει
περισσότερα από τα ημερήσια έσοδα του ξενοδοχείου.
Γι' αυτό λέμε ότι είναι η πρώτη θέση του ξενοδοχείου.
Όλοι οι ρεσεψιονίστ ονειρεύονται να δουλέψουν εδώ,
μα δεν το πετυχαίνουν όλοι.
Ποτέ δεν φανταζόμουν ότι θα δούλευα σ' αυτόν τον όροφο.
Ειλικρινά, δεν το πιστεύω.
Θα βάλω τα δυνατά μου να μη γίνω βάρος στη Βασιλική Γη.
Τι λες για τον πίνακα;
Δεν ξέρω από τέχνη,
αλλά είναι υπέροχος.
Έτσι δεν είναι;
Ο ίδιος ο πρόεδρος τον αγόρασε στη Νέα Υόρκη.
Ξέρει από τέχνη, έτσι;
Ναι, έτσι νομίζω.
Αυτός ζήτησε να μεταφερθείς εδώ.
Σίγουρα θα έχει τους λόγους του.
Εμπιστεύομαι την κρίση του.
Μην ασχολείσαι μ' όποιον μιλά πίσω απ' την πλάτη σου.
Πρέπει να σέβεσαι τον εαυτό σου για να σε σέβονται κι οι άλλοι.
Εντάξει.
Πάμε. Έτοιμη η στολή σου.
ΜΕΓΑΛΥΤΕΡΟ ΤΑΛΕΝΤΟ ΤΣΟΝ ΣΑ-ΡΑΝΓΚ
Γεια σας, με λένε Τσον Σα-ρανγκ.
Το σκέφτηκες;
Ναι.
Όλη νύχτα.
Ακόμα και τώρα.
Τι θα κάνεις;
Έπρεπε να τη διεκδικήσω.
Έπρεπε να φωνάξω "Εγώ είμαι ο άντρας σου, όχι αυτός!"
Το σκέφτομαι.
Πάλι;
Ακόμα το σκέφτεσαι;
Πώς θα ξαναβγεί πρώτη σε έσοδα η Βασιλική Γη;
Τι;
Έσοδα;
Ξέρεις πώς πήρε την πρώτη θέση το Φερστ Ρόαγιαλ;
Για μήνες, ακολουθούσαν κάποιους που έσκαβαν για τζίνσενγκ
και βρήκαν άγριο τζίνσενγκ.
Το πούλησαν 100 εκατομμύρια γουόν μαζί με κρασί.
Είμαι 100% σίγουρος ότι αυτό θα κάνει η κυρία Γκου.
Γι' αυτό
-να το κάνουμε πρώτοι. -Αντιγραφή;
Όχι, απλώς ακολουθούμε την τάση.
Τα λεφτά πρέπει να κερδίζονται τίμια.
Ποιος το λέει αυτό;
Ποιος σου το είπε αυτό;
Αμφιβάλλω ότι ήταν πλούσιος.
Κλασική ατάκα φτωχού.
Γιατί τέτοιο πάθος σήμερα;
Γίνε εσύ ο προϊστάμενος!
Θα καταλήξω ένα τίποτα, αν σ' εμπιστεύομαι και κάθομαι άπραγος.
Έχεις μια μόνιμη δουλειά.
Αυτό είναι όλο. Τίποτα πέρα από αυτό.
Μάλλον πήρα το μέρος
του λάθος ατόμου.
Φύγε. Δεν είναι πολύ αργά.
Φύγε από δω.
"Θα πάρω τον όμιλο Κινγκ!"
Δεν έχεις τέτοιες αντρικές φιλοδοξίες;
Γιατί να έχω;
Δεν θέλεις τίποτα και δεν ασχολείσαι.
Σωστά. Με ξέρεις.
Επειδή έχεις πάρα πολλά.
Η ανεπάρκεια γεννά επιθυμία.
Μπορείς να μου πετάξεις την περιουσία και τη θέση σου.
Ευχαρίστως να γίνω ο σκουπιδοτενεκές σου.
Ό,τι να 'ναι.
Θα γίνω σκουπιδοτενεκές. Ορίστε, πέταξέ τα.
Ελεύθερα.
Πέτα τα εδώ.
Απ' όλα όσα έχω,
αυτό που θέλω πιο πολύ να πετάξω…
είσαι εσύ.
Φύγε από δω.
Δεν θέλω να φύγω.
-Όχι, αν δεν πετάξεις κάτι. -Φύγε.
Ξέχνα το. Δώσε μου κάτι.
Φύγε από…
Το νέο προσωπικό της Βασιλικής Γης
ήρθε να σας χαιρετήσει.
Γεια σας.
Είμαι ο Τσον Σα-ρανγκ, είναι πρώτη μου μέρα στη Βασιλική Γη.
Καλή μας Σα-ρανγκ,
ήρθες επιτέλους. Συγχαρητήρια.
Έμαθα ότι στη Βασιλική Γη έχουμε τους καλύτερους υπαλλήλους.
Είμαστε περήφανοι που δουλεύουμε εκεί.
Και τώρα ανήκει κι αυτή στο προσωπικό;
Την ξέρω λιγάκι.
Δώστε επιπλέον προσοχή κι εκπαίδευση
για να μάθει τη φινέτσα
και τους καλούς τρόπους που αρμόζουν στη Βασιλική Γη.
Μάλιστα.
Όπως είπατε,
θα κάνω ό,τι μπορώ για να 'χω φινέτσα
όσο μαθαίνω τους καλούς τρόπους που αρμόζουν.
Πράγματι.
-Πηγαίνετε. -Ναι, κε Γκου.
Μας συγχωρείτε.
Επιχειρηματικό σχέδιο.
Τα περσινά μας έσοδα ήταν…
Γιατί της φέρθηκες έτσι;
Τι;
Λες και σ' αρέσει η κυρία Σα-ρανγκ.
Τι είναι; Τι συμβαίνει;
Αξιολύπητο παιδάκι.
Τι;
-"Αξιολύπητο"; -Ναι.
-"Παιδάκι"; -Ναι.
Σου αρέσει,
μα δεν της το λες.
Θέλεις την προσοχή της,
αλλά δεν έχεις ιδέα τι να κάνεις.
Γι' αυτό την πειράζεις και της φέρεσαι με αγένεια.
Έτσι κάνουν τα παιδιά.
Δεν μου αρέσει!
Είναι εντελώς υποκρίτρια.
Δεν είναι καθόλου ο τύπος μου.
Γιατί θύμωσες τόσο για ένα αστείο,
λες και σε κατάλαβα;
Συγγνώμη, κύριε Γκου.
Δεν έχεις χιούμορ ούτε ευαισθησία, δεν είσαι δημοφιλής.
Γι' αυτό δεν βγαίνεις με καμία.
Γεια σας, κα Τζον.
Χαιρετήστε.
Η κα Τσον Σα-ρανγκ θα είναι μαζί μας από σήμερα.
Χαίρω πολύ.
Εδώ είμαστε σαν οικογένεια,
θα ταιριάξεις σύντομα.
Μάθε πολλά από τους έμπειρους ανώτερους
και πες μου αν υπάρχει πρόβλημα.
Ναι, θα βάλω τα δυνατά μου.
Θα τη διδάξω καλά.
Ας υπογράψει σύμβαση εχεμύθειας. Πάω στο γραφείο.
Αντίο.
Καλή δεν είναι η κυρία Τζον;
Ναι, φαίνεται υπέροχη.
Έχεις δίκιο.
Είναι ευγενική με όλους, δεν έχει προκαταλήψεις
κι είναι καλόκαρδη.
Αλλά εγώ δεν είμαι σαν εκείνη.
Πιστεύω ότι πρέπει να υπάρχουν διακρίσεις.
Όλοι φοιτήσαμε σε γνωστά πανεπιστήμια.
Το γεγονός ότι μια απόφοιτη διετούς κολεγίου έφτασε εδώ
μειώνει τον χρόνο και τον κόπο που κάναμε
για να φτάσουμε εδώ.
Αν θες να γίνεις αποδεκτή,
πρέπει να αποδείξεις ότι σου αξίζει
να είσαι εδώ παρά την παράδοσή μας.
Προσπάθησε σκληρά, μα θα δυσκολευτείς.
Ετοιμάσου.
Ναι.
Θα βάλω τα δυνατά μου.
Ακολούθησέ με.
Ντου-ρι.
Οποιοσδήποτε μπαίνει πια εδώ;
Ο πρόεδρος την έβαλε εδώ.
Το ήξερα.
Ξέρω πολύ καλά κάτι τέτοιες.
Δεν τη θέλουμε στα χωράφια μας.
Οι πελάτες που δεχόμαστε ανήκουν στο κορυφαίο 0,0001% της χώρας.
Εδώ λέει ότι δεν πρέπει να αποκαλύψεις ποιους είδες εδώ
ούτε τι συζητούσαν.
Αν αποκαλύψεις οτιδήποτε γι' αυτό το μέρος,
θα θεωρηθείς υπεύθυνη και θα αποζημιώσεις τυχόν ζημιές.
Υπόγραψε.
Εντάξει.
Είσαι στα σόσιαλ μίντια;
-Ναι. -Διάγραψε τους λογαριασμούς.
Είναι παραβίαση συμβολαίου να ανεβάζεις φωτογραφίες από εδώ.
Δεν γίνεται απλώς να μη βγάζω φωτογραφίες;
Μπορείς να γυρίσεις στην παλιά σου θέση.
Θα τους διαγράψω.
ΥΠΟΓΡΑΦΗ - ΤΣΟΝ ΣΑ-ΡΑΝΓΚ
ΕΜΠΟΡΙΚΟ ΚΕΝΤΡΟ ΚΙΝΓΚ
Είστε πρώτοι σε πωλήσεις;
Μάλιστα.
Ποια είναι υπεύθυνη;
Γεια σας.
Είμαι η προϊσταμένη, η Ντο Ρα-χι.
Με ποια μαγαζιά δουλεύεις;
Στα αεροδρόμια σε Ιντσόν, Γκίμπο, Τζέτζου, καθώς και σε μαγαζιά στο κέντρο.
Από αύριο δουλεύεις εδώ.
Εστίασε σ' αυτό το μαγαζί
και διπλασίασε τις πωλήσεις.
Μπορείς;
Ναι, μπορώ.
Η κυρία Ντο θα δουλεύει εδώ;
Είναι η πιο διαβόητη μάγισσα απ' τις παλιές.
Τι θα απογίνουμε τώρα;
Τόσο κακιά είναι;
Το όνομά της κάνει ρίμα με το τρελή…
Διευθύντρια Ντο Ρα-χι.
Δεν πειράζει. Εμείς θα βγάζουμε τη δουλειά.
Πάμε.
-Ναι. -Ακριβώς.
Δεν τους κοιτούσες στα μάτια.
-Γεια σας. -Γεια.
Είστε η ομάδα με τις λιγότερες πωλήσεις αφορολόγητων εν πτήσει;
Υπάρχουν τρεις ομάδες στον πάτο,
κι αυτή είναι η μία.
Προϊσταμένη;
Μάλιστα.
Τι σχέδιο έχεις;
Θα το προσπαθήσουμε.
Δεν το κάνετε ως τώρα;
Όχι, κυρία.
Θα παλέψουμε να αυξηθούν οι πωλήσεις.
Έχετε κάποιο σχέδιο;
Θα προωθήσουμε τις πωλήσεις,
ώστε κανείς επιβάτης
να μη φεύγει με άδεια χέρια.
Άρα, μπορείτε εύκολα να διπλασιάσετε τις πωλήσεις.
Θα βάλουμε τα δυνατά μας.
Μη με απογοητεύσετε.
-Αντίο. -Αντίο!
Ποια ήταν αυτή;
Δεν την έχω…
Θα πάθατε σοκ.
-Η διευθύντρια -Παραλίγο να πεθάνω.
Το κινεζικό εστιατόριο έχει πιο πολλές πωλήσεις σε κάθε ξενοδοχείο;
Ναι, το γνωρίζω.
Οπότε, τι συμβαίνει εδώ;
Θα δοκιμάσω τα πιάτα μόνη μου,
οπότε, άλλαξε τις συνταγές,
φτιάξε νέα πιάτα μες στη βδομάδα.
Αυτήν τη βδομάδα;
Δεν μπορείς;
Όχι, μπορώ.
-Ξεφορτώσου τον. -Μάλιστα.
Ξεφορτώσου τον.
Μάλιστα.
Κανόνισα συνάντηση με το προσωπικό για τα έσοδά μας.
Γιατί να πάω σε κάτι που ετοίμασες εσύ;
Κοίτα την κυρία Γκου.
Επισκέφτηκε όλα τα τμήματα και τους έδωσε νέο στόχο πωλήσεων.
Τέλεια.
Δεν χρειάζεται να κάνω κάτι.
Ήδη απέλυσε δύο άτομα σήμερα.
"Ξεφορτωθείτε αυτόν. Κι αυτόν".
Ήταν πολύ τρομακτική.
Ο ένας παραήταν χοντρός, ο άλλος ατημέλητος.
Το προσωπικό;
Φυσικά. Γιατί να απολύσει το συμβούλιο;
Κι αν απολυθούν όλοι οι εργαζόμενοι της Βασιλικής Γης;
Και κυρίως,
τι θα γίνει αν με διώξουν;
Δεν έκανα κάτι κακό.
Για εσάς μπορεί να μην είναι τίποτα,
μα μια απλή υπάλληλος σαν εμένα ίσως απολυθεί γι' αυτό.
Δουλεύετε στην εταιρεία του μπαμπά από χόμπι,
αλλά κάποιοι δουλεύουν σκληρά για να τα βγάλουν πέρα.
Σ' αυτήν τη συνάντηση
θα 'ναι και το προσωπικό της Βασιλικής Γης;
Φυσικά. Ειδικά αν παρευρίσκεσαι.
Πάμε.
Ο κος Γκου έχει συνάντηση με το προσωπικό
για τα έσοδα του ξενοδοχείου.
Μια προωθητική εκδήλωση για τους VIP
είναι ο καλύτερος τρόπος για να αυξήσουμε τα βραχυπρόθεσμα έσοδα.
Κάντε το.
Αν δεν σας αρέσει,
μπορούμε να αυξήσουμε τις πωλήσεις με εκλεκτό κρασί
ή ουίσκι περιορισμένης έκδοσης ως κύριο ποτό.
Εντάξει.
Αν δεν σας αρέσουν αυτές οι μέθοδοι,
ενημερώστε με προς τα πού προσανατολίζεστε.
Δεν είναι ότι δεν μου αρέσουν.
Καθώς εργάζεστε εδώ, θα ξέρετε καλύτερα από μένα,
οπότε θα ακολουθήσω τις προτάσεις σας.
Ποια είναι η πιο αποτελεσματική μέθοδος;
Για να είμαι ειλικρινής, τα μπόνους.
Ας το κάνουμε, λοιπόν.
Ωστόσο, η παροχή μόλις 30.000 γουόν σε μπόνους, όπως την άλλη φορά,
για την πώληση ενός σετ ποτού αξίας 40 εκατ. γουόν
δεν θα έχει μεγάλο αντίκτυπο.
Τι;
Πήρατε μόνο 30.000 γουόν μπόνους
για πώληση προϊόντος αξίας 40 εκατομμυρίων;
Πρώτη φορά το ακούω αυτό.
Ναι.
Δώστε μεγάλο μπόνους για να έχει νόημα.
Πείτε μου τι στόχους έχετε.
Θα το κοιτάξω και θα το εφαρμόσω αμέσως.
Ευχαριστούμε.
Θα το παλέψουμε.
Ολοκληρώθηκε η σύσκεψη.
ΞΕΝΟΔΟΧΕΙΟ ΚΙΝΓΚ
ΥΠΟΚΡΙΤΡΙΑ ΤΣΟΝ
ΚΛΗΣΗ
ΜΗΝΥΜΑ
Θέλω να μιλήσουμε μετά τη δουλειά.
Εντάξει.
Είναι ακόμα στη δουλειά;
Δεν το είδε;
Πώς γίνεται να μην το είδε;
Δουλεύει ακόμα;
Κάνει υπερωρίες;
Δεν έχω σήμα;
Επτά. Οκτώ.
Εννιά.
Δέκα.
Ένα, δύο, τρία…
Μέχρι να τελειώσει η κλεψύδρα.
Δεν έχει τελειώσει ακόμα.
ΥΠΟΚΡΙΤΡΙΑ ΤΣΟΝ
ΑΝΑΠΑΝΤΗΤΗ ΚΛΗΣΗ
Ήρθε η κυρία Γκου σήμερα και ήταν σαν εμπόλεμη κατάσταση.
Πήγε και στο μαγαζί της Ντα-ουλ.
Έκανε το ίδιο και στο ξενοδοχείο;
Δεν έχω ιδέα.
-Δεν ξέρεις; -Όχι.
Μερικοί υπάλληλοι εξορίστηκαν.
Γιατί εξορίστηκαν; Πού;
Πού να ξέρω;
Λένε ότι το ξενοδοχείο έχει ξεχωριστό μέρος για εξόριστους.
Δεν ξέρω.
Ποιος είναι;
Δεν ξέρω.
Λοιπόν,
δεν χρειάζεται να μάθω πού εξορίζονται
τώρα που θα με απολύσουν.
Γιατί; Έκανες κάτι κακό;
Θέλει διπλασιασμό πωλήσεων.
Αν μειωθούν οι πωλήσεις,
θα γίνουμε προδότες.
Πώς θα τις διπλασιάσετε;
Αν συνεχίσουν να πιέζουν το προσωπικό, θα φέρουμε πωλήσεις,
οπότε θα μας πιέζουν μέχρι θανάτου.
Δεν σας είπαν για πωλήσεις;
Θα πάρουμε μπόνους για τις πωλήσεις.
Αλήθεια;
Καλά την έχει η ομάδα σου.
Πόσα;
Δεν έχω ιδέα.
Το μπόνους ή η έλλειψη μπόνους
δεν επηρεάζει τη δουλειά μου.
Εγώ απλώς θα κάνω τη δουλειά μου.
Εγώ όμως δεν καταφέρνω τίποτα, αν και δεν κάνω μόνο τη δουλειά μου.
Είμαι στη μέση και πνίγομαι.
Με ζορίζουν ανώτεροι και κατώτεροι.
Αν θες βοήθεια, ζήτα μάθημα απ' την Ντα-ουλ.
Το μαγαζί της ήταν πρώτο.
Αυτό πρέπει να κάνω.
Μπράβο στην Ντα-ουλ.
Είναι διευθύντρια, κορυφαία πωλήτρια, παντρεμένη
κι έχει μια αξιαγάπητη κόρη.
Τα έχει όλα.
Ζηλεύω!
Γύρισα.
-Ήρθε η μαμά. -Γεια σου, Τσο-ρονγκ.
Τι ζωγράφισες;
Γύρισες.
Φτιάξε φαγητό. Πεινάω.
Εντάξει.
Κοίτα εδώ.
Τι έπαθαν;
Μητέρα, πρέπει να πάω για ψώνια.
Δεν υπάρχει φαγητό.
Γιατί δεν πήγες από πριν;
Θα μας πάρει ώρες να φάμε.
Το πρωί έφτιαξα παϊδάκια και σούπα με μπακαλιάρο,
μα θα τα 'φαγε όλα κάποιος κλέφτης.
Γι' αυτό πρέπει να φτιάχνεις υπεραρκετά όταν μαγειρεύεις.
Μην τσιγκουνεύεσαι το φαγητό.
Γιαγιά.
Μην είσαι κακιά με τη μαμά.
Η θεία, ο θείος κι αυτή η αναθεματισμένη οικογένεια ήρθαν και τα έφαγαν όλα.
Ποιος σου το έμαθε αυτό;
Μη λες τέτοιες λέξεις.
Και μιας και πας,
πάρε βοδινή ουρά και φτιάξε πλούσιο ζωμό.
Δεν έχω πολλή ενέργεια.
-Δεν έχω όρεξη. -Θεέ μου.
Έφαγες τρία μπολ ρύζι χωρίς να έχεις όρεξη;
Έφαγα μόνο τρία μπολ, επειδή δεν είχα όρεξη.
Τι περιμένεις;
Πήγαινε να ψωνίσεις.
Εντάξει, επιστρέφω αμέσως.
Τσο-ρονγκ, έλα με τη μαμά.
Κοίτα εδώ.
Μαμά, το σπίτι μας δεν είναι εστιατόριο.
Γιατί έρχεται πάντα η θεία να φάει στο σπίτι μας;
Φαίνεται πως το φαΐ μου είναι καλύτερο.
Πάντα έρχεται και τρώει τσάμπα,
ούτε τα πιάτα δεν πλένει
και κλέβει ό,τι καλό έχουμε στο ψυγείο.
Να την καταγγείλουμε στην αστυνομία;
Ας πούμε ότι είμαι καλή μαγείρισσα κι ας την αφήσουμε.
Τσο-ρονγκ, θες κούκλα;
Ναι; Πού είσαι;
Μπορείς να έρθεις στο μπακάλικο;
Έχω πάρα πολλά πράγματα.
Λυπάμαι, είμαι για φαγητό με πελάτη.
Ακόμα; Δεν μπορείς να το σκάσεις;
Πώς να το κάνω αυτό;
Είναι δουλειά.
Εντάξει. Να φας καλά.
-Μη ζορίζεσαι. -Εντάξει.
Κι εσύ.
Μη ζορίζεσαι και ξεκουράσου.
Θα αργήσω απόψε, πέσε εσύ για ύπνο.
Αντίο.
Πρέπει να σου μιλήσω.
Θέλετε να παραγγείλετε;
Ζήτησα να σε δω χθες.
Τι; Πότε;
Δεν είδες το μήνυμα;
Σε πήρα και τηλέφωνο.
-Έχεις τον αριθμό μου; -Φυσικά.
Είναι στον φάκελό σου.
Εσύ δεν έχεις τον δικό μου;
Δεν έχω πρόσβαση στον φάκελό σου.
Ορίστε.
Ο αριθμός μου. Αποθήκευσέ τον.
Λοιπόν, τι ήθελες να μου πεις;
Πρέπει
να σε ρωτήσω κάτι.
Ρώτα με.
Ας μιλήσουμε τρώγοντας μετά τη δουλειά.
Περίμενε.
Δεν μπορείς να μου πεις τώρα;
Με κέρασες χυμό στο Γκάπαντο.
Για να ανταποδώσω τη χάρη, θα τα πούμε τότε.
Όχι, δεν πειράζει.
Πειράζει.
Δεν αντέχω να χρωστάω χάρες.
Μα εμένα δεν με πειράζει.
Σου είναι τόσο δύσκολο
να πεις
ναι αυτήν τη φορά;
Λοιπόν,
οι καλοί τρόποι δεν λένε να ρωτάς
αν έχω κάποια δουλειά πριν με καλέσεις για δείπνο;
Κυρία υποκρίτρια Τσον.
Μήπως έχεις
σχέδια για δείπνο
απόψε;
Όχι, δεν έχω.
Τότε,
θα ήθελες
να δειπνήσεις
μαζί μου;
Δεν θέλω.
Γιατί όχι; Γιατί μου λες όχι;
Δεν σου είπα όχι.
Είπα όχι στο δείπνο.
Τότε, υποκρίτρια Τσον, τι σ' αρέσει εκτός από το δείπνο;
Απλώς θα ένιωθα άβολα να φάω μόνη μαζί σου.
Δεν θα παραγγείλεις;
Όχι.
Δεν θα φάω!
Τι έπαθε αυτός;
Επόμενη.
Και επόμενη.
Επόμενη.
Πρέπει να διαλέξεις φωτογραφία σήμερα.
Μου φαίνονται όλες ίδιες.
Τόσο πολύ, που είναι τρομακτικό.
Σε παρακαλώ, αποφάσισε.
Αποφάσισα.
Ευχαριστώ. Ποια;
Πρέπει να δειπνήσω μαζί της απόψε.
Κανόνισε δείπνο με την κα Σα-ρανγκ μετά τη δουλειά.
Φρόντισε να έρθει.
Γιατί; Συμβαίνει κάτι;
-Πες της ότι είναι για καλωσόρισμα. -Τι;
Πού;
Στο ξενοδοχείο,
στο ιαπωνικό εστιατόριο.
Μετά το δείπνο,
θα πρέπει να διαλέξεις φωτογραφία, εντάξει;
Πρέπει. Σε παρακαλώ.
Γεια, καιρό έχουμε να τα πούμε.
Έναν δυνατό καφέ, παρακαλώ.
Τον φέρνω στο πιλοτήριο.
Όχι, θα ήθελα να τον πιω εδώ μαζί σου,
σ' αυτόν τον ζεστό χώρο.
Θα τον φέρω.
Είσαι ακόμα τσαμπουκαλού.
Να φάμε μαζί μετά την πτήση. Πάει καιρός.
Όχι.
Ορίστε ο ζεστός καφές σου.
Με συγχωρείς, παρακαλώ.
Μην είσαι αυθάδης.
Ποιος νομίζεις ότι θα υποφέρει αν αρχίσω να φέρομαι άσχημα;
Με θεωρείς ακόμα γελοία;
Όχι.
Σε θέλω ακόμα.
Γεια.
Θα θέλατε κάτι;
Τι; Όχι.
Το πήρα ήδη.
Συνέχισε έτσι.
Έγινε κάτι;
Τίποτα σημαντικό.
Έχεις σχέδια για απόψε;
Απλώς θα ξεκουραστώ.
Θες να πιούμε μια μπίρα;
Όχι, είμαι κουρασμένη. Δεν έχω όρεξη.
Η μαμά μου είπε να σε κεράσω και να σε ευχαριστήσω για το μαντίλι.
Δεν πειράζει. Εγώ ήθελα να σ' ευχαριστήσω.
Τη χρησιμοποιώ ως δικαιολογία.
Θέλω να φάμε μαζί.
Πάμε να φάμε μαζί.
Ωραία είναι.
Κι εγώ έτσι νομίζω.
Δεν είναι τέλεια εδώ;
Τα κύματα κι ο άνεμος.
Μ' αρέσει να σε βλέπω χαρούμενη.
Ευχαριστώ για τη βοήθεια τις προάλλες.
Πώς να μην αντιδράσω,
αφού είδα την ανώτερή μου να τρέχει να σωθεί;
Σου έκανα χάρη για να διευκολύνω τη δουλειά μου.
Μη μ' ευχαριστείς.
Αν αυτός είναι ο λόγος, λυπάμαι.
Γιατί;
Διάλεξες λάθος ανώτερη.
Μόνο εγώ δεν έγινα βοηθός προϊσταμένη.
Αν δεν πάρω προαγωγή του χρόνου,
θα μαθευτεί ότι παραγκωνίστηκα.
Θα 'ναι το τέλος μου.
Και λοιπόν;
Τι εννοείς;
Δεν θα έχεις κάποιο όφελος αν γίνεις φίλος μου.
Άρα, μείνε μακριά.
Τι κι αν δεν πάρω προαγωγή;
Πονάει πολύ να πέφτεις από ψηλά.
Προτιμώ τον χαμηλό και μακρύ δρόμο.
Καλό ακούγεται.
Θα πρέπει να γίνω στενός συνεργάτης σου.
Θα το μετανιώσεις αργότερα.
Ποτέ.
Τι λες για τη Μι-να;
Είναι εξαιρετική κοπέλα.
Θέλει να μάθει για σένα.
Κι εσύ;
Τι;
Εγώ θέλω να μάθω για σένα.
Από δω, παρακαλώ.
-Γεια σας, κε Γκου. -Γεια σας, κε Γκου.
-Γιατί; -Τι είναι αυτό;
Δείπνο.
-Γιατί; -Για την κυρία Τσον.
Μου είπες να οργανώσω ένα δείπνο.
Κι αυτό είναι…
Είσαι…
-Να φάνε και να φύγουν. -Μην ντρέπεσαι.
Μπες μέσα, παρακαλώ.
-Γεια σας, κε Γκου. -Γεια σας, κε Γκου.
Ας βγάλουμε μια ομαδική φωτογραφία πριν φάμε.
Εντάξει, Hermès.
Ένα, δύο, τρία.
Ευχαριστώ.
Για δες. Βγήκες τέλεια.
Εις υγείαν. Συγχαρητήρια.
Ευχαριστώ.
Κύριε Γκου.
Ευχαριστούμε που αφιερώσατε χρόνο στην καινούργια μας.
Παρακαλώ, φάτε.
-Μια πρόποση; -Ας φάμε.
Ευχαριστούμε.
-Ευχαριστούμε. -Ευχαριστούμε.
Κυρία Τσον.
Δεν σας αρέσει;
Όχι, καλό είναι.
Πώς το ξέρετε αν δεν φάτε;
Δεν τρώτε ωμό ψάρι;
Καλά είμαι.
Κύριε Νο, ετοίμασέ της μια μπριζόλα.
Έχει ιαπωνικό φαγητό.
Το ξέρω. Εννοούσα δίπλα.
Όχι, είμαι καλά, αλήθεια.
Πείτε μου αν κάποιος δεν τρώει ωμό ψάρι.
Εγώ είμαι εντάξει. Δεν είμαι ιδιότροπη.
Ούτε εγώ. Μ' αρέσει το ωμό ψάρι.
-Να πάω εγώ; -Επιστρέφω αμέσως.
Νόμιζα ότι ήταν η πόρτα.
Είμαι ο Έντουαρντ Τζουνγκ, σεφ στο εστιατόριο Ουέστερν.
Αυτό είναι φιλέτο Άνγκους,
ένα εξαιρετικό Τι-μπόουν
και αυστραλιανά αρνίσια παϊδάκια.
Καλή όρεξη.
Ευχαριστώ.
Φάτε πριν κρυώσει.
Εντάξει.
Πού είναι οι τρόποι μου;
Κύριε Νο, κόψ' της το εσύ.
-Μάλιστα. -Όχι, μπορώ!
Μπορείς να φας μόνη σου;
-Θες βοήθεια; -Όχι.
Καλά είμαι.
Φάτε, σας παρακαλώ.
ΓΚΟΥ ΓΟΥΟΝ ΠΡΟΪΣΤΑΜΕΝΟΣ
Γιατί με φώναξες εδώ;
Θες να με φέρεις σε δύσκολη θέση;
Γιατί να θέλω;
Δεν ζήτησα δείπνο καλωσορίσματος.
Και τι ήταν αυτή η τεράστια μπριζόλα;
Ήθελες να με σκοτώσεις;
Δεν…
Δεν είχα αυτό κατά νου.
Είδα ότι δεν μπορείς να φας ωμό ψάρι και σου πήρα μπριζόλα.
Γιατί θύμωσες γι' αυτό;
Δεν σ' ένοιαξε κανείς.
Όχι βέβαια.
Θα ζούσες σαν βασιλιάς ανάμεσα σε υπηρέτες.
Νιώθω να κάθομαι σε αναμμένα κάρβουνα
εξαιτίας της αχρείαστης καλοσύνης σου.
Ήδη νιώθω αρκετά αμήχανα.
Γιατί νιώθεις αμήχανα;
Έδειχνα ενδιαφέρον για το δείπνο που κανόνισα.
Αυτό δεν ήταν ενδιαφέρον. Μάλλον βόμβα ήταν.
Στο εξής, κάνε πως δεν με ξέρεις.
Δεν θέλω το ενδιαφέρον σου.
Σε παρακαλώ.
Τι πήγε στραβά;
ΓΚΟΝΓΚ ΓΙΟΥ-ΝΑΜ
Σα-ρανγκ!
-Χρόνια πολλά! -Χρόνια πολλά.
-Να ζήσεις Σα-ρανγκ -Να ζήσεις Σα-ρανγκ
-Και χρόνια πολλά -Και χρόνια πολλά
-Μεγάλη να γίνεις με άσπρα μαλλιά -Μεγάλη να γίνεις με άσπρα μαλλιά
Επιτρέπεται να είμαι τόσο ευτυχισμένη;
Πρέπει να 'σαι ακόμα πιο πολύ. Δεν αρκεί τόσο.
Γι' αυτό ευχήσου μεγαλύτερη ευτυχία καθώς τα σβήνεις.
ΤΑ ΓΕΝΕΘΛΙΑ ΤΗΣ ΤΣΟΝ ΣΑ-ΡΑΝΓΚ
Χρόνια πολλά!
Εσύ τα έφτιαξες όλα αυτά;
Φυσικά, είμαι έμπειρη νοικοκυρά.
Ευχαριστώ.
Είμαι έμπειρη καλοφαγού.
Εντάξει.
Άνοιξε το δώρο σου. Μαζί το διαλέξαμε.
Θεέ μου, ευχαριστώ.
Για να δούμε.
-Τι είναι αυτό; -Έχεις γενέθλια αύριο.
Μπορείς να κάνεις παρέα μαζί μας σήμερα
και αύριο να ξεσαλώσεις με το αγόρι σου.
Δεν θα ξεχάσει τα γενέθλιά σου, έτσι;
Τα ξέχασε πέρυσι.
Δεν σας το είπα;
Έχουμε χωρίσει εδώ και καιρό.
Τι; Γιατί δεν μας το είχες πει ως τώρα;
Συγγνώμη, το ξέχασα. Είχα πολλή δουλειά τελευταία.
Πώς το ξέχασες;
Είσαι καλά;
Ναι, μια χαρά.
Βασικά, νιώθω ανακούφιση,
σε σημείο που να αναρωτιέμαι αν είχα ποτέ αγόρι.
Μάλλον αυτό ήταν.
Θα τα ξαναβρείτε;
Ποτέ.
Θα φέρω τις μπίρες. Βάλε μουσική.
Τέλεια. Πάρτι είναι.
Σα-ρανγκ, σήκω.
Σήκω να μας δείξεις.
Σήκω.
Πάμε!
ΞΕΝΟΔΟΧΕΙΟ ΚΙΝΓΚ
ΠΡΟΪΣΤΑΜΕΝΟΣ ΓΚΟΥ ΓΟΥΟΝ ΓΡΑΦΕΙΟ ΠΡΟΪΣΤΑΜΕΝΟΥ
Φαίνομαι για τύπος
που δεν σκεφτόταν τους άλλους
επειδή γεννήθηκε στη σωστή οικογένεια;
Λίγο.
Μα ποιος τόλμησε να σου πει κάτι τέτοιο;
Ήθελε πολύ θάρρος.
Μη δίνεις σημασία, όμως.
Έτσι γεννήθηκες.
Απλώς ζηλεύω.
Πέρνα, κύριε Γκου.
Εγώ θα σταματήσω στη Βασιλική Γη πρώτα.
Γιατί;
Είναι τα γενέθλια της κυρίας Σα-ρανγκ
και της πήρα κουπόνι για τον μπουφέ.
Ένα από τα προνόμια των υπαλλήλων.
Για δες, δείχνεις τα δόντια σου.
Άσε με ήσυχο.
-Μπορεί να με δαγκώσεις. -Δεν κάνω τίποτα.
Όχι επειδή δεν μπορώ να παλέψω, αλλά επειδή δεν θέλω.
Λες ότι δεν θες να παλέψεις,
αλλά έκανες συνάντηση στρατηγικής πίσω από την πλάτη μου.
Έχω αναλάβει τη Βασιλική Γη.
Κι εγώ έχω αναλάβει εσένα.
Δεν ήξερες ότι χρειάζεσαι
την άδεια και την έγκρισή μου για ό,τι κι αν κάνεις;
Δεν το ήξερα. Δεν κοίταξα το οργανόγραμμα.
Δεν ξέρω γιατί ήρθες να δουλέψεις εδώ,
αλλά θα με πολεμάς μια ζωή.
Αν χρειάζεσαι λεφτά, θα σου δώσω ό,τι θες.
Φύγε, λοιπόν.
Έχω πολλά λεφτά.
Σου το λέω για το καλό σου.
Μην καταλήξεις σαν τη μαμά σου.
Είδες;
Κανείς δεν τη θυμάται.
Ούτε εσύ ούτε εγώ.
Έτσι είναι οι χαμένοι.
Και πέτα το ρολόι τσέπης.
Πόσο παιδιάστικο.
Αυτό ψάχνεις;
-Δώσ' το πίσω. -Δεν θέλω.
Δώσ' το. Είναι δικό μου.
Έφυγε επειδή δεν σε ήθελε.
Ξέχνα τη, λοιπόν.
Όχι!
Όχι…
Εγώ θα εξυπηρετήσω.
Εσύ κάτσε ήσυχη πίσω.
Μην ανακατευτείς και πας να πουλήσεις κάτι ακριβό.
Ναι, κατάλαβα.
Θα ήθελα μερικές προτάσεις για κρασί.
Πρόσφατα πήραμε ωραία παλαιωμένα Charrier Margaux και Zeña.
Ποιο πάει καλύτερα με το σημερινό γεύμα;
Θα πω στον σομελιέ να δώσει μια πιο λεπτομερή πρόταση.
Δεν μπορούμε να περιμένουμε τόσο.
Προτείνετέ μας κάτι.
Όλα τα μπουκάλια ταιριάζουν με το σημερινό γεύμα μας.
Εσύ είσαι το μεγαλύτερο ταλέντο, έτσι;
Γεια σας, κύριε.
Έχει υπέροχο χαμόγελο.
Σ' αυτήν την περίπτωση,
ας ακούσουμε το μεγαλύτερο ταλέντο του Κινγκ.
Τότε, να προτείνω το Zeña;
Είναι premium κρασί από τη Χιλή.
Η μυρωδιά φραγκοστάφυλου και βατόμουρου συνδυάζεται ωραία
με τη μυρωδιά της βανίλιας από το δρύινο βαρέλι,
και νιώθετε τις ψιλές τανίνες με την κομψότητα ενός γεμάτου σώματος.
Πιστεύω ότι ταιριάζει με την αρνίσια μπριζόλα σας.
Ξέρεις καλά από κρασιά,
σχεδόν σαν ειδικός.
Είμαι πιστοποιημένη σομελιέ.
Καλά είπα ότι ξέρω να διακρίνω τους ανθρώπους.
Θέλω πολύ να την προσλάβω.
Θα σου δώσω τα διπλά.
Έλα στο ξενοδοχείο μου.
Με κολακεύετε, κύριε.
Θεέ μου.
Να ετοιμάσουμε το φαγητό;
Σα-ρανγκ, τι κάνεις;
Ένα μαλτ ουίσκι αξίζει 40 εκατομμύρια.
Γιατί πρότεινες κρασί;
Έπρεπε να τον πείσεις να παραγγείλει ουίσκι.
Γι' αυτό λέμε ότι δεν ξέρεις τα βασικά.
Μα ο πρόεδρος ζήτησε προτάσεις για το κρασί.
Κι εσύ πρότεινες κρασί.
Τέλος πάντων.
Να πουλήσεις πιο ακριβά πράγματα.
Πιο ακριβά.
Να το θυμάσαι.
Το 'πιασες;
Ναι, θα το θυμάμαι.
ΑΡΧΕΙΟ ΠΡΟΣΩΠΙΚΟΥ
Κύριε Γκου.
Αν μου πείτε ποιον ψάχνετε, θα το ψάξω.
Μπορεί κάποιο αρχείο να μείνει εκτός σέρβερ;
Όχι, τους έχουμε καταχωρίσει όλους
καθώς ψηφιοποιούσαμε το σύστημα.
Και γιατί δεν το βρίσκω;
Εκεί πρέπει να είναι.
Μισθοδοσία και αποζημιώσεις είναι στο σύστημα,
ώστε να μη διαγράφονται τα αρχεία.
Αυτά είναι όλα από το 1989;
Ναι.
Ποιον ψάχνετε, αν επιτρέπεται;
Δεν έχει σημασία.
Έκπληξη! Χρόνια πολλά.
Τι κάνεις;
Πάμε. Έκανα κράτηση κάπου ωραία.
Ακόμα μούτρα έχεις;
Χωρίσαμε.
Είπα ότι δεν θέλω να σε ξαναδώ.
Δεν είχες μούτρα για το γκιμπάπ;
Γι' αυτό έκανα κράτηση σε πολυτελές εστιατόριο.
Μη μουτρώνεις για το φαγητό.
Να σου πω.
Νομίζεις ότι γι' αυτό σε χώρισα;
Αν ήταν αυτό, θα σε είχα παρατήσει εκατοντάδες φορές.
Για ποια με πέρασες κι ερμήνευσες έτσι αυτό που είπα;
Συγγνώμη.
Θα είμαι πολύ καλός στο εξής. Συγγνώμη.
Σταμάτα να ζητάς συγγνώμη!
Αν λυπόσουν πραγματικά,
δεν θα φερόσουν έτσι εξαρχής.
Σε σκυλοβαρέθηκα.
Ας τελειώνουμε.
Είσαι πολύ σκληρή.
Κι εγωίστρια. Δεν μπορείς να αποφασίζεις μόνη.
Μπορώ.
Η αγάπη μου τελείωσε, κάνε ό,τι θες με τη δική σου.
Δεν θέλω να σε ξαναδώ ποτέ.
Πάντα ήσουν τόσο σκληρή;
Είσαι η Σα-ρανγκ που ξέρω;
Άσε με.
Τώρα είμαστε ξένοι.
Αυτή είναι η θέση μου.
Ορίστε;
Αυτή είναι
η θέση μου.
ΒΑΣΙΛΙΚΟ ΧΑΜΟΓΕΛΟ
Τα ρούχα σου…
Ταιριάζετε πολύ οι δυο σας.
Το ήξερα.
Ποιος είσαι εσύ που…
Δεν θέλει να σε ξαναδεί.
-Τι κάνεις εδώ; -Γιατί δεν απάντησες;
-Σε τι; -Στο μήνυμά μου.
-Απάντησα. -Και σου ξαναπάντησα.
Δουλεύω τώρα.
Απλώς έκανα ότι ξαφνιάστηκα.
Κοίτα, μια καρδιά.
Είναι ωραία.
Αγαπημένο φαγητό, αγαπημένος καιρός, αγαπημένο χρώμα.
Πες μου ό,τι σου αρέσει.
Γιατί θες να μάθεις;
Υποτιτλισμός: Μαριάννα Κοτζιά